Leland Hobbs

Leland Stanford Hobbs (født 4. februar 1892, død 6. mars 1966) var født i Massachusetts og vokste opp i New Jersey. Han kom på United States Military Academy i West Point og tok eksamen i juni 1915 i samme årgang som  Dwight D. Eisenhower. Han gjorde tjeneste i Frankrike under første verdenskrig. 

Under andre verdenskrig ble han generalmajor og ledet 30. infanteridivision i Europa, blant annet i slaget om Aachen. Etter krigen var han sjef for 9. korps i Camp Sendai, Japan, og hadde en rekke ledende stillinger i USA. Han ble pensjonert fra hæren i 1953 og ble visepresident for Colonial Trust Bank i New York. General Hobbs døde på Walter Reed Army Hospital og ble begravet på Arlington National Cemetery.

Referanser

Eksterne lenker 
 Leland Hobbs' papirer, Dwight D. Eisenhower Presidential Library 

Offiserer fra USA
Personer fra Essex County i Massachusetts
Fødsler i 1892
Dødsfall i 1966